मुखिया वही जो सबको साथ लेकर चले- राकेश मुनिजी
रतलाम | मुखिया वही जो सबको साथ लेकर चले और जिसकी भावना सबको बढ़ाने की हो। जिसकी निर्णायक क्षमता जबरदस्त हो, जो निर्णय पर अडिग रहे वही सच्चा मुखिया है। चाहे वह परिवार का मुखिया हो या समाज, राष्ट्र अथवा संघ का हो।
यह बात राकेश मुनि ने आचार्य 1008 रामलाल के 25वें युवाचार्य पदारोहण दिवस पर कही। उन्होंने कहा आचार्य में मुखिया के सभी गुण विद्यमान हैं। वे संघ के नायक हैं, मुखिया हैं। सबको साथ लेकर चल रहे हैं व संघ शासन की रक्षा कर रहे हैं। संघ के महेंद्र गादिया ने बताया श्री साधुमार्गी जैन संघ ने समता भवन पर त्याग-तपस्या हुई। विदेह मुनि ने ‘गुरुवर तेरे चरण रज की गुण गरिमा अति भारी...’ भक्ति गीत प्रस्तुत कर भाव-विभोर कर दिया। महासती अणिमा श्रीजी ने कहा जो चादर गुरु नाना ने उन्हें प्रदान की वह आज भी उजली है, इस पर एक दाग भी नहीं है। अर्थात हमारे आराध्य उस पर खरे उतरे हैं। उनका जीवन त्यागपूर्ण जीवन है। वे प्रचार पर नहीं आचार पर ध्यान देते हैं। संघ अध्यक्ष चंदनमल छाजेड़, महिला मंडल से चंदा पिरोदिया, कांता, अंगूर, साधना, बहू मंडल की श्रद्धा छाजेड़ कपूर कोठारी सहित अन्य उपस्थित रहे। संचालन मंत्री सुदर्शन पिरोदिया ने किया।
hin_Deva hin_Deva hin_Deva